Case ID: 1174797
Sentence 1: İşin halları: İstintaq orqanı tərəfindən X6 Azərbaycan Respublikası Cinayət Məcəlləsinin 228.1-ci maddəsi ilə elan edilmiş ittihama görə, o, Bakı şəhər Nizami Rayon Məhkəməsinin xx xxxxxx 2014-cü il tarixli hökmü ilə Cinayət Məcəlləsinin 128-ci maddəsi ilə təqsirli bilinərək aylıq qazancının 15 faizi dövlət nəfinə tutulmaqla 01 il müddətinə islah işləri cəzasına məhkum edilməsinə, Bakı Apellyasiya Məhkəməsinin xx xxxxxx 2015-ci il tarixli qərarı iləhəmin cəza 300 manat cərimə cəzası ilə əvəz olunmasına, Bakı şəhər Nizami Rayon Məhkəməsinin xx xxxx 2015-ci il tarixli hökmü ilə Cinayət Məcəlləsinin 128-ci maddəsi ilə təqsirli bilinərək əvvəlki cəzası tam birləşdirilərək 06 ay azadlıqdan məhrum etmə və 300 manat miqdarında cərimə cəzasına məhkum edilməsinə, Bakı şəhəri Suraxanı Rayon Məhkəməsinin xx xxxxxx 2015-ci il tarixli qərarı ilə cəzasının çəkilməmiş 2 ay 4 gün hissəsini çəkmədən şərti olaraq vaxtından əvvəl azad olunmasına baxmayaraq, qanunla müəyyən edilmiş qaydada məhkumluğu götürülmədən və ödənilmədən yenidən qəsdən istintaqa məlum olmayan mənbədən qanunsuz olaraq bir ədəd AB-0617 nömrəli, zavod üsulu ilə keçmiş SSRİ-də 1974-cü ildə istehsal olunmuş, 9 mm kalibrli, texniki cəhətdən saz və atəşə yararlı, hissə və mexanizmlərinin üzərində heç bir əlavə dəyişiklik edilməmiş, yivli odlu döyüş silahı hesab edilən “Makarov” konstruksiyalı tapançanı və zavod üsulu ilə istehsal olunmuş, Makarov konstruksiyalı silahların funksional əhəmiyyət daşımayan komplekt hissəsi olmaqla, texniki cəhətdən saz, bircərgəli və 08 ədəd 9x18 mm kalibrli patronların saxlanılması üçün nəzərdə tutulmuş bir ədəd sandığı əldə edib üstündə saxlayıb gəzdirərək Bakı şəhəri, Nərimanov rayonu, Təbriz küçəsində yerləşən Nərimanov parkına daşımış, bu barədə daxil olmuş məlumat əsasında Azərbaycan Respublikası Daxili İşlər Nazirliyinin Baş Mütəşəkkil Cinayətkarlıqla Mübarizə İdarəsinin əməkdaşları tərəfindən keçirilmiş əməliyyat-axtarış tədbirləri zamanı X xx xxxxxx 2019-cu il il tarixdə saat 10:30-da göstərilən ünvanda saxlanılaraq üstünə baxış keçirilən zaman əynindəki göy rəngli cins şalvarının sağ yan tərəfindən kəmər hissəsinə keçirilmiş vəziyyətdə olan bir ədəd “Makarov” konstruksiyalı tapançanı darağ ilə birlikdə polis əməkdaşlarına təqdim etmiş, həmin tapança və daraq götürülmüşdür.